**Ռոբեր Ժակ Ֆրանսուա Ֆաուստ Լեֆևր** (ֆր.՝ Robert Jacques François Faust Lefèvre; սեպտեմբերի 24, 1755(1755-09-24)[…], Բայե - հոկտեմբերի 3, 1830(1830-10-03)[…], Փարիզ), ֆրանսիացի նկարիչ, դիմանկարիչ, պալատական նկարիչ։

Կենսագրություն
--------------

Ռոբեր Լեֆևրը ծնվել է մահուդագործի ընտանիքում։ Հավանաբար, աշխատել է Պիր դե Լեսելեյնի արվեստանոցում։ Կարիերան սկսել է որպես ինքնուս նկարիչ։ 1784 թվականին սկսել է Ժան Բատիստ Ռենոյի Փարիզի արվեստանոցում։ Նրա արվեստի վրա մեծ ազդեցություն է ունեցել Ժակ Լուի Դավիդի աշխատանքը։

1791-1827 թվականներին եղել է Փարիզյան սալոնի անդամ։

Նապոլեոնի օրոք եղել է պալատական նկարիչ, նկարել է կայսրին, նրա ընտանիքի անդամներին, բարձրաստիճան անձանց և գեներալների դիմանկարները։

Բուրբոնների կարգերի վերահաստատումից հետո (1815) շտապել է վաստակել նոր կառավարության վստահությունը և պահպանել է պալատական նկարչի կարգավիճակը։ 1830 թվականի հուլիսյան հեղափոխության և Շառլ Բուրբոն թագավորի տապալումից հետո կորցրել է պաշտոնը։ 1830 թվականի հոկտեմբերին 75 տարեկանում ինքնասպան է եղել։

Թաղվել է Փարիզի Պեր Լաշեզ գերեզմանատանը։

Ստեղծագործություն
-----------------

Նապոլեոնի դիմանկար, 1808
Ռոբեր Լեֆևրը հեղինակել է պատմական, այլաբանական և առասպելական թեմաներով դիմանկարներ, կտավներ, որոնցում գովաբանել է անտիկ դարաշրջանի գեղեցկությունը

Ռոբեր Լեֆևրը1801 թվականին նկարել է գեներալ Բերտիեի դիմանկարը, 1804 թվականին՝ Նապոլեոնի դիմանկարը առաջին հյուպատոսի հանդերձանքով, 1805 թվականին՝ կայսրուհի Ժոզեֆին դը Բոհարնեի դիմանկարը։

Լուվրի թանգարանի հիմնադիր և տնօրեն Դոմինիկ Վիվան-Դենոնի հովանավորության շնորհիվ՝ Ռոբեր Լեֆևրը բազմաթիվ պատվերներ է Նապոլեոն կայսրից։ Նա եղել է կայսերական ընտանիքի և կայսրության բարձրաստիճան այրերի պաշտոնական դիմանկարիչը։ Հեղնակել է Նապոլեոն Բոնապարտի կայսրության նշանավոր դեմքերի դիմանկարների մի ամբողջ պատկերասրահ։

Նրա կարիերան շարունակվել է Լյուդովիկոս XVIII-ի օրոք՝ որպես պալատական նկարիչ։

Ռոբեր Լեֆևրը ստեղծել է նաև պատմական կտավներ՝ «Քրիստոսը խաչի վրա» (1827)։ Նրա վերջին աշխատանքը «Սուրբ Լուիի ապոթեոզը» կտավն է (Լա Ռոշելի տաճար)։

Պատկերասրահ
-----------

* Ստրոգանովա Ելիզավետա Պետրովնայի դիմանկար Սանկտ Պետերբուրգ, ԷրմիտաժՍտրոգանովա Ելիզավետա Պետրովնայի դիմանկար Սանկտ Պետերբուրգ, Էրմիտաժ
* Դիվիզիոնի գեներալ Ֆիլիպ Անտուան Օռնանոյի դիմանկարԴիվիզիոնի գեներալ Ֆիլիպ Անտուան Օռնանոյի դիմանկար
* Դիվիզիոնի գեներալ և ոստիկանության նախարար դուքս Անն Ժան Մարի Սավարիի դիմանկար ՎերսալԴիվիզիոնի գեներալ և ոստիկանության նախարար դուքս Անն Ժան Մարի Սավարիի դիմանկար Վերսալ
* Քաղաքագետ Շառլ Լեբրենի դիմանկար Կուտանս, ՖրանսիաՔաղաքագետ Շառլ Լեբրենի դիմանկար Կուտանս, Ֆրանսիա
* Ոսկերիչ Ժան Բատիստ Կլոդ Օդիոյի դիմանկար, Դետրոյթի արվեստի ինստիտուտ, ԱՄՆՈսկերիչ Ժան Բատիստ Կլոդ Օդիոյի դիմանկար, Դետրոյթի արվեստի ինստիտուտ, ԱՄՆ
* Պոլինան Դափնեի կերպարումՊոլինան Դափնեի կերպարում
* Դեզիրե Կլարի դիմանկար, Դրոթթնինգհոլմ, ՇվեդիաԴեզիրե Կլարի դիմանկար, Դրոթթնինգհոլմ, Շվեդիա
* Լուվրի թանագարանի տնօրեն բարոն Դոմինիկ Վիվան Դենոնի դիմանկար, ՎերսալԼուվրի թանագարանի տնօրեն բարոն Դոմինիկ Վիվան Դենոնի դիմանկար, Վերսալ
* Նապոլեոնի մոր՝ Լետիցիա Բոնապարտի դիմանկարՆապոլեոնի թանգարան, ՀռոմՆապոլեոնի մոր՝ Լետիցիա Բոնապարտի դիմանկարՆապոլեոնի թանգարան, Հռոմ
* գրող Վիկտոր դ’Առլենկուրի դիմանկար, Լուվրգրող Վիկտոր դ’Առլենկուրի դիմանկար, Լուվր
* Գեներալ Շառլ Լաբեդուայերի դիմանկարը պատանեկության տարիքումԳեներալ Շառլ Լաբեդուայերի դիմանկարը պատանեկության տարիքում
* Ֆրանսիացի մարշալ Նիկոլա Շառլ Ուդինոյի դիմանկար, ՎերսալՖրանսիացի մարշալ Նիկոլա Շառլ Ուդինոյի դիմանկար, Վերսալ
* Ռուս գեներալ Չիչերինի դիմանկար, Էրմիտաժ (Սանկտ Պետերբուրգ).Ռուս գեներալ Չիչերինի դիմանկար, Էրմիտաժ (Սանկտ Պետերբուրգ).

Պարգևներ
--------

* Պատվո լեգեոնի շքանշան

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Robert Jacques François Faust Lefèvre (նիդերլ.)
3. 1 2 3 4  Robert Jacques François Faust Lefèvre — OUP, 2006. — ISBN 978-0-19-977378-7
4. ↑  Շվեդիայի Ազգային թանգարանի նկարիչների ցանկ — 2016.
5. ↑  Лефевр

Գրականություն
-------------

* Gaston Lavalley. Le Peintre Robert Lefèvre, sa vie et son œuvre, Caen, L. Jouan, [s.d.], (1920, Ֆրանս)։

Արտաքին հղումներ
----------------

* Картины Р. Лефевра

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave |
|  |
| 

|  Չափորոշչային վերահսկողություն |
| --- |
|  |
| BNE: XX1518899 · BNF: 148006164 · GND: 117614815 · GTAA: 98604 · ISNI: 0000000066591078 · LCCN: nr2001033456 · NUKAT: n2012150960 · SUDOC: 132227762 · VIAF: 76580341 · ULAN: 500032881 · WorldCat VIAF: 76580341 |

 |

 |